Turon yoʻlbarsi
Turon yoʻlbarsining (Panthera tigris tigris) tarqalish hududi sharqiy Turkiya, shimoliy Eron, Mesopotamiya, Kaspiy dengizi atrofi, Kavkaz, Markaziy Osiyo, shimoliy Afg‘oniston va Xitoyning gʻarbiy Xinjiang hududlarini oʻz ichiga olgan. Oʻrta asrlargacha u janubiy Rossiyada ham mavjud boʻlgan. Turon yoʻlbarsi 1970-yillargacha bu hududdagi quruq oʻrmonlar va daryo boʻylarida yashagan. Ushbu populyatsiya alohida kenja tur sifatida koʻrilgan va 2003-yilda yoʻqolib ketgan deb baholangan. Filogeografik tahlil natijalari Turon va Amur yoʻlbarslari populyatsiyalari XIX asr boshlariga qadar umumiy va uzluksiz geografik tarqalishga ega boʻlganini koʻrsatadi. Turon yoʻlbarsining oʻlcham jihatdan Amur va Bengal yoʻlbarsining oʻrtasida boʻlgan. Turon yoʻlbarsi Balxash yoʻlbarsi, Hyrcanian yoʻlbarsi, Kaspiy yoʻlbarsi va Mazandaran yoʻlbarsi deb ham atalgan.